Harold & Kumar Escape from Guantanamo Bay

Harold & Kumar Escape from Guantanamo Bay er en amerikansk komediefilm fra 2008. Filmen ble regissert av Jon Hurwitz og Hayden Schlossberg. Denne filmen er oppfølger til filmen Harold & Kumar Go to White Castle fra 2004. Historien fortsetter hvor Harold & Kumar Go to White Castle ble avsluttet, og handler om Harold Lee og Kumar Patel som ønsker å reise på ferie til Amsterdam. Men de blir fengslet etter å ha blitt forvekslet som terrorister. De havner deretter i en rekke serie komiske situasjoner når de forsøker å stikke av fra Guantanamo Bay. Filmen ble utgitt på DVD og Blu-ray Disc i USA den 29. juli 2008.  Hovedrollene ble blant annet spilt av Paula Garcés, Neil Patrick Harris og Ed Helms. En oppfølger, A Very Harold & Kumar 3D Christmas, ble publisert i 2011.

Handlingsreferat 
Etter å ha kommet hjem fra White Castle, bestemmer Harold Lee og Kumar Patel seg for å reise til Amsterdam, Nederland, slik at Harold kan overraske deres nabo og kjæreste Maria. Men ved flyplassen krangler Kumar med en TSA-agent for å ha undersøkt Kumar «på grunn av hudfargen» til tross for at agenten var mørkhudet. De møter Kumars eks-kjæreste Vanessa Fanning, som er forlovet med Colton Graham, Harolds tidligere venn fra college, hvis familie har politiske forbindelser. Flypassasjerene tror Kumars nye oppfinnelse er en bombe, og de blir pågrepet av en flyvakt. Ron Fox, en nevrotisk og ekstremt rasistisk viseminister for innenrikssikkerhet, mener duoen er agenter for en konspirasjon mellom Al-Qaida og Nord-Korea, og sender dem til Guantanamo Bay på Cuba. 

Etter å ha unngått seksuelt overgrep fra en vakt i interneringsleiren, unnslipper Harold og Kumar, og går om bord  en båt kubanere på vei til Miami, Florida. De reiser videre til Texas, men opplever enda flere problemer underveis. Blant annet overnatter de hos et søskenpar, og deres innavlede sønn. De unnslipper et møte med Ku Klux Klan, og går innom et bordell hvor de møter Neil Patrick Harris. Når de endelig når Texas godtar Colton å hjelpe dem. Men han melder dem videre til Ron Fox. De blir deretter flydd tilbake til Cuba. Men underveis blir Fox  slått ut av Dr. John Beecher (nestleder for NSA) etter at Fox gjentatte ganger har behandlet ham dårlig. 

Dr. Beecher faller ved et uhell ut av flyet, og faller til hans død. Harold og Kumar rømmer med fallskjerm, og Ron Fox dør når han forsøker å følge etter dem. Harold og Kumar lander på USAs president George W. Bushs eiendom. Etter å ha røyket cannabis med Harold og Kumar, tilgir presidenten dem. Harold og Kumar blir eskortert til Vanessa og Coltons bryllup av agenter fra Secret Service. De avslører Coltons svik for Vanessa og gjestene i bryllupet. Colton forsøker å angripe dem, men Harold slår ham ut. Harold, Kumar og Vanessa reiser videre til Amsterdam hvor Harold endelig finner Maria, og parene reiser gjennom byen sammen, og blir høye på cannabis.

Rolleliste 

 John Cho som Harold Lee. En koreansk-amerikaner, og Kumar Patel's beste venn.
 Kal Penn som Kumar Patel. En indiansk-amerikaner stoner. Harold Lee's beste venn.
 Danneel Harris som Vanessa Fanning, Kumar's tidligere kjæreste, og Colton's forlovede.
 Rob Corddry som Ron Fox. Ansatt ved Homeland Security.
 Roger Bart som Dr. John Beecher. Ansatt ved NSA som misliker Ron Fox.
 Eric Winter som Colton Graham, Vanessa's forlovede.
 Neil Patrick Harris som en fiksjon av seg selv.
 Paula Garcés som Maria, som Harold har romantiske følelser for.
 Amir Talai som Raza Syed. En nær venn av Harold og Kumar.
 David Krumholtz som Goldstein
 Eddie Kaye Thomas som Rosenberg
 Christopher Meloni som Grand Wizard.
 Richard Christy som Kenny.
 Clyde Kusatsu som Mr. Lee.
 Beverly D'Angelo som Sally.
 Jon Reep som Raymus.
 Ed Helms som oversetter.
 Adam Herschman som Archie.
 Tamara Feldman som Chloe.
 Ava Santana som Tammi.
 Randal Reeder som Big Bob.
 James Adomian som en fiksjonell versjon av USAs president George W. Bush.
 Frank Lee som Leon Chester.
 Echo Valley som Tits Hemmingway
 Missi Pyle som Raylene
 Wilbur Fitzgerald som Colton's far.
 Jason Konopisos som løytant Derek Davis.
 Alec Rayme som en terrorist

Referanser

Eksterne lenker 
 
 

Filmer fra 2008
Filmkomedier fra USA
Engelskspråklige filmer